สวัสดีค่ะ ดิฉันมีเรื่องกังวลใจเรียนสอบถามค่ะ ดิฉันมีน้องสาวอายุ 15 ปี(ยังไม่บรรลุนิติภาวะ) เกิดท้องโดยที่ไม่ทราบว่าตัวเองท้อง มาทราบอีกทีตอนน้องบอกปวดท้องไกล้คลอด (ปกติน้องเป็นเด็กอ้วนอยู่แล้ว). 1. น้องอายุ 15 ปี ยังไม่บรรลุนิติภาวะ. 2. น้องมีภาวะเลือดจาง. 3.น้องอายุครรภ์ 7 เดือนแต่จะคลอดก่อนกำหนด. 4.น้องและเด็กติดเชื้อซิฟิลิส. อยากถามว่าทั้งแม่และเด็ก จะมีอาการเสี่ยงอย่างไรบ้างค่ะ
สวัสดีค่ะ ซิฟิลิสเป็นโรคติดต่อทางเพศสัมพันธ์จากเชื้อแบคทีเรีย สามารถติดจากมารดาไปสู่ทรก ทำให้ทารกมีการติดเชื้อซิฟิลิสแต่กำเนิดได้ผลของซิฟิลิสต่อการตั้งครรภ์-เชื้อซิฟิลิสสามารถผ่านเข้าไปสู่ทารกได้ทุกอายุครรภ์-เพิ่มอัตราการแท้งระยะหลัง 4 เดือนของการตั้งครรภ์-ทำให้เด็กตายคลอด-ทำให้เด็กคลอดก่อนกำหนด และโตช้าในครรภ์-ทารกบวมน้ำ-ทารกเป็นซิฟิลิสแต่กำเนิดดังนั้นจึงมีความจำเป็นต้องรักษาซิฟิลิสในหญิงตั้งครรภ์ทุกรายเมื่อตรวจพบการรักษาคือการให้ยาเพนนิซิลิน (penicillin) เข้ากล้ามแค่เข็มเดียว ในกรณีเป็นซิฟิลิสระยะแรก และฉีดเข้ากล้ามเนื้อสัปดาห์ละครั้ง 3 สัปดาห์ติดต่อกันถ้าเป็นซิฟิลิสระยะท้าย โดยแพทย์จะตรวจร่างกายและตรวจเลือดร่วมด้วยเพื่อดูว่าเป็นระยะใดหลังจากรักษาซิฟิลิสแล้วจะต้องตรวจติดตามผลเลือดว่าระดับภูมิคุ้มกันต่อร่างกายของซิฟิลิสลดลงหรือไม่ ถ้าลดลงก็แสดงว่าเชื้อซิฟิลิสลดลง คือตอบสนองต่อการรักษาผลต่อลูก: การเป็นซิฟิลิสแต่กำเนิดอาจทำให้เด็กทารกบวมน้ำและตายคลอด หรือถ้ายังมีชีวิตก็อาจจะมีพัฒนาการของกระดูกใบหน้าผิดปกติ หรือซิฟิลิสเข้าสู่ระบบประสาทมีผลต่อสมองและพัฒนาการสูตินรีแพทย์จะเจาะผลเลือดของแม่ ให้กุมารแพทย์พิจารณาว่าต้องดูแลลูกต่อไปอย่างไร ในรายที่สงสัยว่าลูกจะได้รับเชื้อซิฟิลิสมักเจาะน้ำไขสันหลังในเด็กร่วมด้วยว่ามีเชื้อในน้ำไขสันหลังหรือไม่ ให้การรักษาโดยยาเพนนิซิลินเช่นเดียวกัน